23e3df9b9c6b206364bf2c30d4c68519
ΠΩΣ ΝΑ ΚΑΘΑΡΙΖΩ ΤΑ ΣΤΑΝΤ ΤΩΝ ΚΟΣΜΗΜΑΤΩΝ
orodisplay.gr
2020.29
Οι μεγαλύτεροι εχθροί της καθαρής βιτρίνας είναι η σκόνη, το καυσαέριο και η λιπαρότητα των χεριών μας. Το πως να τους καταπολεμήσετε εξαρτάται από τη συχνότητα με την οποία καθαρίζετε τα σταντ και πως τα μεταχειρίζεστε. Αν το κάνετε συχνά τότε και ένα απλό ξεσκόνισμα αρκεί για να διατηρήσετε τη βιτρίνα σας καθαρή ενώ τα καθαρά χέρια μπορούν να βοηθήσουν σημαντικά. Σε περίπτωση που το καθάρισμα δεν γίνεται τόσο συχνά τότε χρησιμοποιήστε ένα νωπό πανί για την απομάκρυνση της σωρευμένης σκόνης ή και άλλων λεκέδων. Το πανί δεν πρέπει να είναι βρεγμένο γιατί η επιφάνεια του σταντ που δεν έχει στεγνώσει γρήγορα μπορεί να δεσμεύσει νέα σκόνη που θα είναι δυσκολότερο να απομακρύνετε στο μέλλον.


Ιδιαίτερη προσοχή πρέπει να δίνεται στην καθαριότητα και την ποιότητα του πανιού. Το πανί πρέπει να είναι πάντα καθαρό και από μαλακό υλικό, όχι χαρτιά οποιουδήποτε τύπου ή σφουγγαράκια. Οι επενδύσεις που χρησιμοποιούνται από την επιχείρηση μας είναι ανώτερης ποιότητας με σημαντικές αντοχές στην σκόνη και το έντονο καθάρισμα όμως δεν συνιστάται η μακροχρόνια παράληψη καθαρισμού τους και ιδιαίτερα η χρήση απορρυπαντικών ή άλλων καθαριστικών ουσιών. 


